
RAPORT DE SPECIALITATE

privind  propunerea de schimbare a destinaţiei  pe o perioadă de 5 ani  a  terenului în suprafaţă de 369.00 mp   necesar  accesului la spaţiul situat la  parterul  şi etajul I al Căminului nr. 2 aferent Colegiului Tehnic „Henri Coandă”,  Timişoara, str. Brediceanu nr. 37 şi pentru parcarea microbuzelor care asigură transportul persoanelor cu dizabilităţi în vederea  transmiterii în administrarea Consiliului Judeţean Timiş pentru desfăşurarea activităţii Centrului de Resurse şi Asistenţă Educaţională Speranţa.



     Având în vedere Expunerea de motive Nr. SC2019-7378/ 26.03.2019 a Primarului Municipiului Timişoara şi Proiectul de Hotărâre  privind  propunerea de schimbare a destinaţiei  pe o perioadă de 5 ani  a  terenului în suprafaţă de 369.00 mp,  necesar  accesului la spaţiu, situat la  parterul  şi etajul I al Căminului nr. 2 aferent Colegiului Tehnic „Henri Coandă”,  Timişoara, str. Brediceanu nr. 37 şi pentru parcarea microbuzelor care asigură transportul persoanelor cu dizabilităţi în vederea  transmiterii în administrarea Consiliului Judeţean Timiş pentru desfăşurarea activităţii Centrului de Resurse şi Asistenţă Educaţională Speranţa. 
      Facem următoarele precizări:
      Prin Hotărârea Consiliului   nr. 115/20.03.2018  s-a aprobat    propunerea de schimbare a destinatiei  spaţiului  cu  suprafaţa de 930,65  mp, situat la  parterul  şi etajul I al Căminului nr. 2 aferent Colegiului Tehnic „Henri Coandă”,  Timişoara, str. Brediceanu nr. 37,  în vederea  transmiterii în administrarea Consiliului Judeţean Timiş pentru desfăşurarea activităţii Centrului de Resurse şi Asistenţă Educaţională Speranţa.
    Prin adresa cu nr. SC 2018-9130/ 20.04.2018 Serviciul Şcoli Spitale a  solicitat  Ministerului Educaţiei Naţionale avizul conform de schimbare a destinaţiei  pentru spaţiul mai sus amintit .
    Prin adresa cu nr. 2508 /27.06.2018 înregistrată la Municipiul Timişoara  sub  nr. SC 2018-16095/ 06.07.2018 Ministerul Educaţiei Naţionale a solicitat completarea HCL nr. 115/20.03.2018 si cu schimbarea destinaţiei terenului în suprafaţă de 369,00 mp situat la  parterul  şi etajul I al Căminului nr. 2 aferent Colegiului Tehnic „Henri Coandă”,  Timişoara, str. Brediceanu nr. 37.
    Conform  extrasului procesului verbal  din data de 17.07.2018 Comisia  de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timişoara , a fost de acord pentru completarea HCL nr. 115/20.03.2018 cu  suprafaţa de teren 369 mp ce constituie calea de acces spaţiul în care îşi desfăşoară activitatea  Centrul de Resurse şi Asistenţă Educaţională Speranţa cu respectarea prevederilor legale în ceea ce priveşte procedura de schimbare a destinaţiei pentru acest spaţiu.
     Consiliul de  Administraţie al Inspectoratului Şcolar Judeţean Timiş   prin Hotărârea nr.199 din 23.07.2018 a  acordat  avizul  pentru schimbarea  destinaţiei  terenului în suprafaţă de 369,00 mp  pe o perioadă de 5 ani,  necesar  accesului la spaţiul situat în incinta Colegiului Tehnic „Henri Coandă”, Timişoara, str. Brediceanu nr. 37  şi pentru parcarea microbuzelor care asigură transportul persoanelor cu dizabilităţi,  în vederea  transmiterii în administrarea Consiliului Judeţean Timiş pentru desfăşurarea activităţii Centrului de Resurse şi Asistenţă Educaţională Speranţa.
      Prin adresa cu nr. 660 / 22.03.2019 primită de la Colegiul Tehnic „Henri Coandă” înregistrată la Primaria Municipiului Timişoara cu numarul SC2019-007084/ 22.03.2019 Consiliul de Administraţie a emis acordul de schimbare a destinaţiei terenului în suprafaţă de 369,00 mp pe aceeaşi perioadă pentru care s-a acordat aviz pentru schimbarea destinaţiei cu suprafaţa de 930,65 mp necesar accesului la spaţiul şi pentru parcarea microbuzelor care asigura transportul persoanelor cu dizabilităţi, situat în incinta Colegiului Tehnic „Henri Coandă”,  Timişoara,str.Brediceanu nr. 37, în vederea transmiterii în administrarea Consiliului Judeţean Timiş pentru desfăşurarea activitaţii Centrului de Resurse şi Asistenţă Educaţională Speranţa.
      Faţă de cele prezentate mai sus, apreciem că Proiectul de Hotărâre privind  propunerea de schimbare a destinaţiei  pe o perioadă de 5 ani  a  terenului în suprafaţă de 369.00 mp   necesar  accesului la spaţiul, situat la  parterul  şi etajul I al Căminului nr. 2 aferent Colegiului Tehnic „Henri Coandă”,  Timişoara, str. Brediceanu nr. 37 şi pentru parcarea microbuzelor care asigură transportul persoanelor cu dizabilităţi în vederea  transmiterii în administrarea Consiliului Judeţean Timiş pentru desfăşurarea activităţii Centrului de Resurse şi Asistenţă Educaţională Speranţa îndeplineşte condiţiile pentru a fi supus dezbaterii şi aprobării plenului Consiliului Local.

